
Здравейте! Ще започвам строеж на едноетажна къща 100 кв.м. На мястото, на което ще се строи, има стара масивна къща, 60 кв. м. , която ще се бута. Въпросът ми е дали е възможно да не се вади план за новата постройка и дали може да се добави като пристройка към старата, като ще се строи по нейния контур, но на практика къщата ще е изцяло нова. Може ли да се извади план само на пристройката т.е да не вадя план за 100 кв.м, а само за 40? Сигурно има някакви вратички..


 

пристройката на къща
====================

 

Здравейте, Валя Георгиева,


въпросите Ви по-скоро следва да бъдат насочени към архитект, но най-общо – в чл. 151, ал. 1, т. 1 от Закона за устройство на територията е посочено, че не се изисква разрешение за строеж за текущ ремонт на сгради, а според Допълнителните разпоредби на ЗУТ текущ ремонт е на строеж е подобряването и поддържането в изправност на сградите, постройките, съоръженията и инсталациите, както и вътрешни преустройства, при които не се:  

а) засяга конструкцията на сградата;  

б) извършват дейности като премахване, преместване на съществуващи зидове и направа на отвори в тях, когато засягат конструкцията на сградата;  

в) променя предназначението на помещенията и натоварванията в тях.”  

В случая обаче Вие имате намерение да разрушите старата къща и да изградите изцяло нова, поради което Ви е необходимо разрешение за строеж.  

Съгласно чл. 147, ал. 1, т. 1 от ЗУТ не се изисква одобряване на инвестиционни проекти за издаване на разрешение за строеж за стопански постройки със селскостопанско предназначение и строежите от допълващото застрояване по чл. 44 и по чл. 46, ал. 1.  

Доколкото става ясно обаче от запитването Ви – идеята Ви е да строите постройка на основното застрояване.


Поздрави,  

адв. Николина Митова  

тел. 0898 303092




Благодаря!


